የዕቅድ ዘመኑ  አፈጻጻም አገሪቷ ድርቅን እንድትቋቋም ማስቻሉን ኮሚሽኑ ገለጸ
የሁለተኛው የዕድገትና ትራንስፎርሜሽን ዕቅድ ዘመን አፈጻጻም በአገሪቷ አንዳንድ አካባቢዎች  የተከሰተውን ድርቅ መቋቋም እንድትችል እገዛ ማድረጉን የብሔራዊ ፕላን ኮሚሽን አስታወቀ ።    የሁለተኛው እድገትና ትራንስፎርሜሽን ዕቅድ ዘመን አፈጻጸም በሀገሪቷ አንዳንድ አካባቢዎች የተከሰተውን ድርቅ እንዲሁም ዓለም አቀፍ ተፅዕኖዎችን በመቋቋም ኢኮኖሚው በመጠን እየጨመረ እንዲመጣ ማስቻሉን የብሔራዊ ፕላን ኮሚሽን አስታውቋል።በአገሪቷ አንዳንድ አካባቢዎች በተከሰተው ድርቅ ምክንያት በዕቅዱ ዘመን የመጀመሪያው ዓመት ላይ 'ይመዘገባል' ተብሎ ከታቀደው የ11 በመቶ የኢኮኖሚ ዕድገት በመቀነስ በስምንት በመቶ እንዲያድግ ምክንያት መሆኑ ይታወሳል።የኢኮኖሚ መለኪያዎች እንደሚያሳዩት በዕቅድ ዘመኑ ሁለተኛው ዓመት ከባለፈው ዓመት አፈጻጸም የተሻለ ዕድገት 'ይመዘገባል' ተብሎ እንደሚጠበቅ ኮሚሽነሩ ዶክተር ይናገር ደሴ  ተናግረዋል።ከድርቅ ባሻገርም የዓለም አቀፍ የኢኮኖሚ እንቅስቃሴው መዳከምና የሸቀጦች ዋጋ መቀነስ የዕቅዱ ዋና ተግዳሮቶች ናቸው ብለዋል ።